આંખ પર તાણ આવે તે રીતે જોવાની ટેવ ટાળવી. ત્રાસુ જોવાને બદલે સીધી નજર રાખી જોવું. ટીવીની સાઈઝ ર૦ ઈંચ હોય તો તેનાથી દસ ફીટ દુર બેસવું. વધુ પડતું ટીવી ના જોવું. પુરતા પ્રકાશમાં વાંચવું. ચાલુ વાહનમાં વાંચવું નહીં કે લખવું નહીં. ખૂબ જ વધુ પ્રકાશમાં પણ ના વાંચવું. વેલ્ડીંગ થતું હોય ત્યાં ના જોવું. સુર્યગ્રહણ ના જોવું. આંખમાં સુરમો, કાજળ, આંજણ વગેરે કદી ના આંજવાની તજજ્ઞો ભારપૂર્વક સલાહ આપે છે. આંખમાં તબીબને પુછયા સિવાય કોઈ ટીપા વગેરે ન નાખવા. રોજ બે વાર માટલાઓ ઠંડા શુધ્ધ પાણી વડે આંખો ધોવી. વાંચતી વખતે પુસ્તક એક થી સવા ફુટ દુર રાખવું. પ્રકાશ પુસ્તક પર પડવો જોઈએ, આંખો પર કદી નહીં. જરૂર જણાય તો નંબર કાઢાવી યોગ્ય ચશ્મા પહેરવામાં જરાય સંકોચ ના રાખવો. વાંચતી, લખતી કે કોમ્પ્યુટર વગેરે પર કામ કરતી વખતે દર ૧પ-ર૦ મીનીટે થોડીવાર આંખો બંધ કરી આંખોને હસળવા હાથે દબાવવી. આંખોની કસરત શીખી, તે નિયમિત કરવી. આંખમાં કણું પડે તો જાતે કે અન્ય કોઈ પાસે કઢાવવાને બદલે તબીબને મળવું. વિટામીન એ વાળા આહાર જેવા કે દૂધ, ફળો, ગાજર, લીલા શાકભાજી રોજ ખાવા. (ગર્ભવતી તથા ધ્રાત્રી માતાઓએ તાંદલજા, મેથીની ભાજી, સરગવો, ગાજર, ટમેટા રોજ ખાવા), પપૈયા, કેરી, ગાજરમાં વિટામીન-એ વિપુલ પ્રમાણમાં છે. નવજાત શિશુને પહેલા દિવસથી જ સ્તનપાન કરાવવું. આંખના આરોગ્યને લગતી પુસ્તિકા વાંચી જરૂરી જાણકારી મેળવતા રહેવી.